
ДО
ДОБРИЧКИ ОБЩИНСКИ СЪВЕТ


ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
Кмет на община Добричка



Относно: Промяна на характера на собствеността от публична в частна на имот в с. Карапелит, община Добричка



УВАЖАЕМИ  ДАМИ  И  ГОСПОДА, ОБЩИНСКИ СЪВЕТНИЦИ,
	
	 В УПИ VIII-327 в квартал 20 по плана на с. Карапелит, общ. Добричка е обособена бивша административна сграда. Община Добричка е собственик на урегулирания поземлен имот с площ 780 кв.м, ведно с идеални част от сградата, включващи : сутерен /котелно/, втори и трети етаж с разгъната застроена площ 406 кв.м. Имотът е актуван с акт за публична общинска собственост № 751/15.06.2000г., вписан с Акт № 45, том ХХIII, вх. рег. № 10882/28.06.2005г. на СВп - Добрич при АВп. 
След придобиването на имота от ТКЗС в ликвидация, сутеренният етаж както и третият етаж от сградата никога не са се ползвали. Достъпът до избените помещения е затруднен, а третият етаж е в лошо експлоатационно състояние. Вторият етаж е отдаден под наем на търговски дружества. На първия етаж от сградата са обособени магазини – частна собственост. 
С времето имотът е загубил предназначението си за изпълнение на функциите на органите на местното самоуправление и местната администрация. Загубил е и предназначението си за трайно задоволяване на обществени потребности от местно значение. Тъй като имотът не попада сред изброените имоти отредени за публична общинска собственост, то той по правило попада в категорията частна общинска собственост по силата на чл.3, ал.3 от ЗОС.
С оглед на горното гореописаният имот – публична общинска собственост, е престанал да има предназначение за трайно задоволяване на обществени потребности от местно значение.
Във връзка с гореизложеното, предлагам Добрички общински съвет да приеме следното,
											ПРОЕКТ!

РЕШЕНИЕ:
I.На основание чл. 21, ал.1, т.8 от Законa за местното самоуправление и местната администрация и чл.6, ал.1 от Закона за общинската собственост, във връзка с чл.6, ал.2 от Наредба № 4 за реда за придобиване, управление и разпореждане с общинската собственост на Добрички общински съвет, Добрички общински съвет променя характера на собствеността на бивша административна сграда, обособена в УПИ VIII-327, квартал 20 по плана на с. Карапелит, общ. Добричка, включваща сутерен, втори и трети етаж със разгъната застроена площ - 406 кв.м.
II. Възлага на Кмета на община Добричка, град Добрич последващите законови действия. 

Приложение към докладната записка:
· Докладна записка от Кмета на с. Карапелит,  с вх. рег. № ВхК-3089 от 02.06.2026г.; 
· Протокол  от извършена на място проверка и снимков материал;
· Акт за общинска собственост;
· Скица на имота.



ВНОСИТЕЛ:
СОНЯ ГЕОРГИЕВА
Кмет на община Добричка

Съгласували:
Иван Пейчев
Зам.- кмет УТСОСПООС
Дата:
Арх. Даниела Георгиева    
Гл. архитект                                                           	    
ИД Директор дирекция УТСОСПООС				    
Дата:								
Мария Димитрова						
Началник отдел ОСЕ						
Дата: 
Адв. ……………………..
Юрист при Общината
Дата:								
Изготвил:
Валентина Колева
Ст. специалист ОСИ
Дата 

